Brice Meuleman

**Brice Meuleman**, også *Brixius* S.J. (født 1. mars 1862 Gent i Belgia, død 15. juli 1924 i Marseille i Frankrike), var en belgisk ordensgeistlig  og misjonær i Britisk India, og den andre katolske erkebiskop av Calcutta.
## Liv og virke
### Bakgrunn
Brixius Meuleman var en av seks sønner av Desiderius (*Desiré*) Meuleman (1821–1898), en såpemaker (*zeepzieder*), og hans hustru, Maria Coleta De Smet (født 1826).  Han hans foreldre var egentlig fra Sint-Lievens-Houtem, en flamsktalende landsby 17 km sørøst for Gent i Øst-Flandern, der deres familier hadde bodd i flere generasjoner. Brixius ble oppkalt etter den hellige St. Brixius, fjerde biskop av Tours, minnedag 13. november. Men som erkebiskop ble det i dokumenter, aviser og blader skrevet Brice på engelsk og fransk, Brixius på nederlandsk og latin, Brizio på italiensk og Brictius på tysk.

Meuleman trådte inn i jesuittordenen den 23. september 1879 i novisiatet i Arlon. Junioratet var i Tronchiennes (1881-1883) og filosofistudiene ved Det katolske universitetet i Leuven (1883–1886). Han ble utsendt som misjonær sent i 1886, til Vest-Bengalen i India.

I Calcutta underviste han i filosofi og historie ved *St. Xavier's College*, og ble deretter professor, og inspektør fra 1889 til 1892. I 1892 flyttet han til Kurseong i høylandet for ytterligere teologistudier.

### Prest
Kurseong var hvor han ble presteviet i 1895. Han var i tertiatet i Ranchi. I 1897 kom han atter til *College of St. Francis Xavier*, som professor i logikk, filosofi og politisk økonomi. Den 15. august 1895 avla de siste ordensløfter i Calcutta.

I 1898 var Meuleman atter i Kurseong og foreleste i teologi og bibelfag ved jesuittenes novisiat. Året etter ble han rektor der, og fortsatte å forelese. I 1900 ble han regulærsuperior for Vestbengalmisjonen.
### Erkebiskop av Calcutta
Den 21. mars 1902 ble Meuleman nominert til å etterfølge avdøde Paul Goethals som erkebiskop av Calcutta. Han ble bispeviet og intronisert i byens katolske katedral den 25. mai 1902 av biskop Godefroid Pelckmans O.F.M.Cap. av Lahore, assistert av biskop Francesco Pozzi P.I.M.E. av Krishnagar og biskop Teotonio Emanuele Ribeiro Vieira de Castro av Mylapore.

Som erkebiskop var Meuleman særlig aktiv med etablering av misjoner i 24 Parganas, og i det område som senere ble den indiske delstat Jharkhand. I 1910-årene åpnet han mange skoler, som *St. Albert’s Seminary* i Bankuli i 1914, nær Ranchi for utdannelse av indiske stammefolk til kirkelig tjeneste som prester og munker. De sies at initivet var it svar på en bemerkning fra den apostoliske delegat til Britisk India om at den katolske kirke ville trenge hundre år på å ha sine egne innfødte prester. Erkebiskop Meuleman la en plan om å *«starte en småskole i hver landsby, en barneskole i hver menighet, en middelskole i hver stasjon og en høyskole i Ranchi»* og gjøre utdannelse av jenter like viktig som utdanning av gutter. Erkebiskop Meuleman hadde ry på seg som vennlig, intelligent og mild, alltid opptatt av indernes sjeler og velferd.

Den 21. desember 1921 promoverte erkebiskopMeuleman en jesuitt fra Antwerpen, Ferdinand Perier, tidligere regularsuperior for Vestbengalmisjonen og misjonær i India siden 1906, til sin koadjutorbiskop.

### Siste år
Erkebiskopen helse ble med årene alvorlig svekket. I juni 1924 dro ham for helsekur til Frankrike, men uten at det hjalp. Den 23. juni 1924 fratrådte han som erkebiskop av Calcutta. Biskop Périer etterfulgte ham automatisk.  Tre uker etter, den 15. juli 1924, døde erkebiskop Meuleman i Marseille.

En gate i St.-Lievens-Houtem i Belgia bærer navnet *Monseigneur Meulemanstraat*.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Erkebiskop George Porter, S.J. (1825-1989 ) *1887
* Erkebiskop Andrea Aiuti (1849-1905) *1887
* Erkebiskop Emmanuel Alfonso van den Bosch, O.F.M. Cap. (1854-1921) *1891
* Biskop Godefroid Pelckmans, O.F.M. Cap. (1854-1904) *1893
* Erkebiskop *Brice Meuleman*, S.J. (1862-1924) *1902

## Litteratur
* «The Most Reverend Dr. Brice Meuleman, Roman Catholic Archbishop of Calcutta», *The Cyclopedia of India:  Biographical — Historical — Administrative — Commercial, Volume 1, Illustrated* (Calcutta:  The Cyclopedia Publishing Co., 1907), s.140
* Angel Santos Hernández, S.J.: «2.4. Brice Meuleman, Arzobispo de Calcutta», *Jesuitas y obispados:  Los Jesuitas Obispos Misioneros y los Obispos Jesuitas de la extinción, Tomo II* (Madrid:  *Universidad Pontificia Comillas de Madrid*, 2000), ss.184-185
* Henri Josson, S.J.: *La Mission du Bengale occidental ou Archidiocèse de Calcutta. Province belge de la Compagnie de Jésus*, Vol II (Brugge: Imprimerie Sainte-Catherine, 1921), ss. 254-261
* J. Meunier, S.J.: *Funeral oration preached at the funeral service for His Grace Dr. B. Meuleman S.J. Archbishop of Calcutta on July 21st 1924 at the Metropolitan Church, Calcutta*, 1924
* *Memorabilia of the Society of Jesus*, Volume II, ss.173 & 220
* *Les Missions Belges de la Compagnie de Jésus*, 1924, ss.293-297, 327-332
* G[eraard]. Turkenburg, S.J.: *Aartsbisscop en missionaris* (Louvain:  Xaveriana, 1925)
## Referanser